KUUENDA KOOSSEISU

OTSUS

Haapsalu								28. september 2012 nr 171

Hoonestusõiguse seadmine 
(Kuuse 32, Haapsalu)

Juhindudes asjaõigusseaduse §§ 241-255¹, Haapsalu Linnavolikogu 30.03.2012. a määrusega nr 55 kinnitatud “Haapsalu linnavara valitsemise kord” § 32, § 33 lg 1, 34 Haapsalu ja haldusmenetluse seadusest Linnavolikogu otsustab:

1.	Seada hoonestusõigus Haapsalu linnas sotsiaalhoolekande korraldamise, teenuste osutamise ja sellealase arendustegevuse eesmärgil kuni tähtajani  9.08.2027 otsustuskorras tasuta hoonestusõigus Sihtasutus Haapsalu Hoolekandekeskus (registrikood 90010752, aadress Kastani tn 9, Haapsalu, edaspidi Hoonestaja) kasuks Haapsalu linna hoonestatud kinnistule kinnistusraamatu registriosa nr 2679232 (lähiaadress Kuuse tn 32, katastritunnus 18301:015:0037, pindala 2954 m2, sihtotstarve üldkasutatav maa, maamaksustamishind 2275 €);

2.	Hoonestusõigus seatakse ilma aastatasuta.
3.	Hoonestusõigus algab selle kandmisega kinnistusraamatusse ja lõpeb selle kustutamisega kinnistusraamatust.
4.	Notaritasu ja riigilõivu hoonestusõiguse seadmisel tasub Hoonestaja.
5.	Hoonestusõiguse seadja toiminguid on volitatud tegema Haapsalu Linnavalitsus (edaspidi Linn).
6.	Hoonestusõiguse tingimused on:
6.1.	hoonestusõiguse tähtaeg on kuni 9.08.2027;
6.2.	hoonestusõigus seatakse Hoonestaja põhikirjaliste kohustuste täitmiseks;
6.3.	hiljemalt üks aasta enne hoonestusõiguse tähtaja lõppemist võivad Linn ja Hoonestaja kokku leppida hoonestusõiguse tähtaja pikendamises;
6.4.	hoonestusõigus lõpeb selle kustutamisega kinnistusraamatust;
6.5.	hoonestaja kohustub nõustuma reaalservituudi või isikliku kasutusõiguse seadmisega enne 1. aprilli 1999 õiguslikul alusel püstitatud ning isikliku kasutusõiguse alusel rajatud tehnovõrkude- ja rajatiste teenindamiseks ja remontimiseks;
6.6.	hoonestusõiguse jagamiseks, koormamiseks asjaõigusega ja hoonestusõiguse võõrandamiseks on vajalik kinnisasja omaniku eelnev kirjalik nõusolek ning kinnisasja omanikul on hoonestusõiguse võõrandamise korral ostueesõigus.
6.7.	hoonestaja on kohustatud tasuma kõik kinnistutel lasuvad maksud ning kandma avalik-õiguslikud koormatised;
6.8.	hoonestaja on kohustatud kõik ehitised kindlustama;
6.9.	hoonestaja on kohustatud sõlmima hoonestusõiguse seadmise lepingu ja asjaõiguslepingu 30 päeva jooksul käesoleva otsuse jõustumise päevast arvates. Kui hoonestaja ei sõlmi 30 päeva jooksul käesoleva otsuse jõustumisest eelnimetatud lepinguid kuulub käesolev otsus tühistamisele.
7.	Otsus jõustub teatavakstegemisega.

Jaanus Karilaid
Volikogu esimees

SELETUSKIRI
Eelnõule „Hoonestusõiguse seadmine (Kuuse 32, Haapsalu)“

Kuuse tn 32 kinnistu teenindab hoonetes Kastani tn 9a, Kuuse 32a, 32b, 32c, Vahtra tn 12, 14 paiknevat Sihtasutust Haapsalu Hoolekandekeskus. Kinnistul asuvad hoolekandekeskusele ehitatud prügimaja ja spordiväljak, mis hetkel kuuluvad linnale.

Hoonestusõiguse seadmine on vajalik hoonete ja rajatiste üleandmiseks tegelikule kasutajale.
Hoonestusõiguse seadmise kuni tähtajani 9.08.2027 , sest peremajadele seatud hoonestusõigus lõpeb sel kuupäeval.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
12.09.2012